|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/410** |
|  |  **(protokols Nr.15; 37.p.)** |

**Par nekustamā īpašuma Litenes pagastā ar nosaukumu “Atvaši 1” atsavināšanu**

**[…]**, 2024.gada 29.janvārī iesniedza iesniegumu (Gulbenes novada pašvaldībā saņemts 2024.gada 29.janvārī un reģistrēts ar Nr. GND/5.13.2/24/244-M) ar lūgumu atsavināt nekustamo īpašumu Litenes pagastā ar nosaukumu “Atvaši 1”, kadastra numurs 5068 005 0002, kas sastāv no zemes vienības ar kadastra apzīmējumu 50680050133 ar platību 4 ha, t.sk. uz tās esošās mežaudzes 2,51 ha platībā (turpmāk – Nekustamais īpašums).

Saskaņā ar Litenes pagasta padomes zemes komisijas 1996.gada 7.augusta lēmumu atzinumu “Par zemes privatizāciju” (protokols Nr. 8), zemes vienība ar kadastra apzīmējumu 50680050133 ar platību 4 ha, piešķirta pastāvīgā lietošanā […].

Ar Gulbenes novada pašvaldības domes 2010.gada 25.novembra lēmumu “Par zemes gabalu lietošanas tiesību izbeigšanu un nomas līguma slēgšanu” (protokols Nr.19, 16.§, 37.p.) […]izbeigtas zemes vienības ar kadastra apzīmējumu 50680050133 lietošanas tiesības.

2011.gada 21.janvārī starp Gulbenes novada pašvaldības domi un […]noslēgts zemes nomas līgums Nr. LI/9-7/11/21 par zemes vienības ar kadastra apzīmējumu 50680050133 ar platību 4 ha, nomu uz laiku līdz 2015.gada 31.decembrim. 2016.gada 3.martā starp Gulbenes novada pašvaldību un […]noslēgts zemes nomas līgums Nr. LI/9.p.3/16/39 par zemes vienības ar kadastra apzīmējumu 50680050133 ar platību 4 ha, nomu uz laiku no 2016.gada 1.janvāra līdz 2020.gada 31.decembrim.

2021.gada 4.janvārī starp Gulbenes novada pašvaldību un […] noslēgts zemes nomas līgums Nr. LI/9.3/21/1 par zemes vienību ar kadastra apzīmējumu 50680050133 ar platību 4 ha, uz laiku no 2021.gada 1.janvāra līdz 2025.gada 31.decembrim.

Gulbenes novada pašvaldības īpašuma tiesības uz nekustamo īpašumu nostiprinātas 2024.gada 27.maijā Vidzemes rajona tiesas lēmumu ir nostiprinātas Litenes pagasta zemesgrāmatas nodalījumā Nr. 100000851636.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 4.panta ceturtās daļas 8.punktu, noteikts, ka valsts vai pašvaldības nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 8.punktu, 5.panta pirmo daļu, 8.panta otro daļu, 37.panta pirmās daļas 4.punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Litenes pagastā ar nosaukumu “Atvaši 1”, kadastra numurs 5068 005 0002, kas sastāv no zemes vienības ar kadastra apzīmējumu 50680050133 ar platību 4 ha, t.sk. uz tās esošās mežaudzes 2,51 ha platībā, par brīvu cenu […].

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis